والبيت الاخير اه يالبيت الاخير ترى هذا البيت بيتنا اللي صج محيرني وعلى طول فتحت الباب .. ودشيت شفت شيخ من كثر حرصه على الوحدة والترابط والتطور ذكرنا بأبونا جابر رحمة الله عليه بزمانه شيخ معروف بالعدل والكرم ولو شنو تحط بالميزان ابد ما يميل ميزانه هذا هو ابوي الشيخ صباح اللي محيرنا بحبه وحنانه واذا تبون تعرفون عنوان بيته .. الحين .. نعم .الحين ادليكم عليها انا ترى يا جماعة الخير هذا بيته . وهذي غرفته . وهني مجلسه ومكانه والله والشاهد الله لو يقولون منو يفدي ابوي الشيخ صباح بروحه لاصرخ واقول انا والحين سمعوا الوصية ياحكامنا ترى احنا عيالكم ثروة كل بلد الحقيقية لا نعتمد بس على النفط والغاز نبي مشاريع مساندة حيوية نبي مشاريع مشتركة تحقق احلام عيال الخليج المستقبلية ارجوكم ثم ارجوكم .. واترجاكم .. تكفون يا وجوه الخير ترى مثل هذي المشاريع المشتركة تزيد من ترابطنا ومحبتنا وتعاونا وتنمي فينا حب المسؤولية وتخلينه كلنا بالخليج على قلب رجل واحد وهذي هي احلامنا الحقيقية هذا واحنا خليجنا ترى نقطه بوسط البحر وخيره مغطي الدنيا كلها وهذا واجب الانسانية واشلون عاد لو صار دهنا بمكبتنا والله ثم والله لنعقد العالم كله بمشاريعنا الحيوية سمعوا وشوفوا اشلون انسولف ويا حكامنا بكل وساعة صدر منهم وبكل حرية عسى الله لا يغير علينا ويحفظ حكامنا واهلنا وخليجنا من كل شر وأذية قولوا معاي امين